અમેરિકાના જસ્ટીસ ડીપાર્ટમેન્ટના ક્રિમિનલ ડિવિઝને એક પત્રમાં જણાવ્યું હતું કે, ભારતમાં સીડીએમ ઈન્ડિયાના નામે એક સંપૂર્ણપણે પોતાની માલિકીની સબસિડિયરી ધરાવતી બોસ્ટનની કંપની સીડીએમ સ્મિથે પોતાના કર્મચારીઓ તેમજ એજન્ટ્સના માધ્યમથી હાઈવે નિર્માણ સુપરવિઝન અને ડીઝાઈન કોન્ટ્રાક્ટ તથા એક પાણી પ્રોજેક્ટનો કોન્ટ્રાક્ટ મેળવવા અંદાજે 11.80 લાખ અમેરિકી ડોલર્સની લાંચ ભારતમાં સરકારી અધિકારીઓને આપી હતી અને તેના થકી 40 લાખ ડોલર્સનો ચોખ્ખો નફો કંપનીને થયો હતો.